4. Opdatering af ejerstrategi for Favrskov Forsyning A/S (Åben)
Tidl. politisk behandling BY, 26.05.20, pkt. 83, BY, 28.05.15, pkt. 66
Forventet sagsgang
ØK, BY
Lovgrundlag
SAGENS INDHOLD
Byrådet skal i denne sag tage stilling til en opdatering af ejerstrategien for [adresse] 
Forsyning A/S gældende fra 1. januar 2025. 
Ejerstrategi for Favrskov Forsyning A/S (i det følgende benævnt ejerstrategien) blev vedtaget af Byrådet 
26. maj 2020. Den forrige ejerstrategi havde været gældende siden 2015. 
Ejerstrategien er forankret i de gældende spildevands- og affaldsplaner. Den skal bl.a. sikre, at [adresse] 
Forsyning A/S som kommunalt ejet forsyningsselskab bidrager til at fremme og indfri kommunens visioner, 
politikker, strategier og planer i relation til spildevands- og affaldshåndtering. 
Det overordnede mål med ejerstrategien er at sikre en bæredygtig håndtering af spildevand og affald i 
Favrskov Kommune, der tager hensyn til nuværende og fremtidige generationer og som har fokus på miljø, 
sundhed og økonomisk ansvarlighed.
Ejerstrategien er ikke juridisk bindende for parterne, men den sætter retningen for udviklingen af 
spildevands- og affaldshåndteringen i [adresse] og indeholder Byrådets prioriteringer for 
områderne. 
Den nye ejerstrategi skal bl.a. danne grundlag for revision af Favrskov Forsynings forretningsstrategi, ultimo 
2024. 
Opdateringen af ejerstrategien er sket i tæt dialog mellem Favrskov Kommune og Favrskov Forsyning A/S. 
VURDERING
For at sikre at de overordnede mål med ejerstrategien kan nås, er der under overskrifterne ”Bæredygtig 
forsyning” og ”Åbenhed, samarbejde og service” fastsat en række konkrete mål og tiltag, som [adresse] 
Forsyning A/S skal arbejde for at realisere. Tilsvarende er der fastsat mål og tiltag for henholdsvis [adresse] 
Spildevand A/S og Favrskov Affald A/S. 
Ejerstrategien er opdateret med konkrete mål og tiltag, der skal realiseres inden for den kommende periode 
frem mod 2027. De opdaterede konkrete mål og tiltag afspejler Favrskov Kommunes aktuelle visioner, 
politikker og mål.
Favrskov Forsyning er som selskab – i lighed med resten af forsyningsbranchen – påvirket af tendenser 
omkring øget regulering og omkostningspres, sikring af kvalificeret arbejdskraft og stigende 
compliancekrav. Derfor er der under overskriften ”Åbenhed, samarbejde og service” indsat et nyt tiltag om, 
at Favrskov Forsyning skal afsøge mulighederne for et tættere (formaliseret) samarbejde med andre 
forsyningsselskaber. Det er vurderingen, at dette vil øge selskabets robusthed. 
[adresse]: EMN-2020-31529
Dok-ID: 3750418
Sagsbehandler: jmh
Byråd
24. september 2024  19:00
Det foreslås, at ejerstrategien evalueres i foråret 2027 med henblik på eventuel opdatering. 
ØKONOMI
Der er ingen umiddelbare økonomiske konsekvenser med sagen. 
INDDRAGELSE
Opdateringen af ejerstrategien er sket i tæt dialog mellem Favrskov Kommune og Favrskov Forsyning A/S. 
INDSTILLING
Kommunaldirektøren indstiller til Byrådet:
1.
At Byrådet godkender forslag til opdateret ejerstrategi for Favrskov Forsyning A/S gældende fra 1. 
januar 2025. 
BESLUTNING
Økonomiudvalget, 17. september 2024:
Fraværende: Ingen 
Indstilles godkendt.
Byrådet, 24. september 2024:
Fraværende: Ingen
Godkendt.
Bilag

Udkast: Ejerstrategi Favrskov Forsyning gældende fra 1. januar 2025  (3752303)
